**З А П О В Е Д**

№ Р-ФХ-11 /22.01.2019 г.

На основание чл. 64, ал. 1 от Закона за държавната собственост, чл. 69 от Правилника за прилагане на Закона държавната собственост и чл.5 ал.1, във връзка с чл.7 ал.1 от Наредба № 7 от 14.11.1997 г. на Министъра на финансите за продажба на движими вещи – частна държавна собственост

**НАРЕЖДАМ:**

1.Откривам тръжна процедура с тайно наддаване за времето от 04.02.2019 г. до 14.02.2019 г. включително, за продажба на 4 броя употребявани автомобили, собственост на ХТМУ, при начална тръжна цена, без ДДС, както следва:

|  |  |  |  |  |  |  |
| --- | --- | --- | --- | --- | --- | --- |
| № по ред | Инв.№ | Рег.№ | МАРКА | МОДЕЛ | брой | Начална тръжна цена без ДДС -лв.  |
| 1. | 19484 | С 20 05 ХС | Шкода | Октавия |  1 | 2 000 |
| 2. | 16632 | СА 63 96 АС | ГАЗ - 53 | Контейнеровоз |  1 |  516 |
| 3. | 17830 | СА 63 99 АС | Шкода Мадара | Товарен автомобил |  1 | 1 910 |
| 4. | 19368 | С 20 04 НМ | Тойота  | RAV - 4 |  1 | 2 875 |

2. Утвърждавам тръжна документация.

3. Оглед на вещите за търга може да се извършва за периода на тръжната процедура по т.1, всеки работен ден от 09, 00 ч. до 12, 00 часа, в гаража на ХТМУ – София, бул. Св. Кл. Охридски № 8, след предварителна заявка на тел. 0879356535, инж. Манолов - пом. ректор.

4. *Депозит* в размер на 10% от началната тръжна цена на вещта, в лева, се внася по банковата сметка на ХТМУ: ***IBAN:ВG16 ВNBG 9661 3300 1032 01; BIC: BNBG BGSD; БНБ***

5. Заявления за участие в търга се приемат за периода на тръжната процедура по т.1 от 09, 00 часа до 12, 00 часа и от 13, 00 часа до 16, 00 часа, всеки работен ден, в деловодството на ХТМУ – стая 205, сграда А - Ректорат, София, бул. Св. Кл. Охридски № 8, в запечатан непрозрачен, с ненарушена цялост плик. Всеки участник има право да подава за един автомобил само едно заявление. Пликовете се депозират лично от участника или от упълномощено от него лице. Върху плика участникът посочва наименованието си и вещта, за която участва в търга.

При приемане на заявлението, върху плика се отбелязват тръжния номер на кандидата, поредния номер на вещта в тръжния списък, датата и часа на получаване. Посочените данни се записват във входящ регистър, за което на приносителя се издава документ.

ХТМУ не приема за участие в търга и връща незабавно на участниците заявления, които са представени след изтичане на крайния срок за получаване или са представени в незапечатан или скъсан плик. Тези обстоятелства се отбелязват в регистъра.

 6. Отварянето на урната за търга ще се извърши на 15.02.2019, от 11 часа, на адрес: София, бул. Св. Климент Охридски 8, сграда А – Ректорат на ХТМУ, 2-ри етаж, заседателна зала № 210 от комисия, определена с настоящата заповед.

Търгът да се проведе от комисия в състав:

**Председател:**

**Членове:**

**Резервни членове:**

Определеният със заповед на Ректора за купувач да заплати предложената от него цена по *банковата сметка* на ХТМУ: *IBAN: ВG25 ВNBG 9661 3100 1032 01*, в срок до три работни дни от датата на писменото уведомление за влизане в сила на заповедта за обявяване на резултатите, след което да се сключи писмен договор за покупко-продажба на вещта. При неплащане в срок депозитът се задържа и се предлага на следващия по ред кандидат да заплати предложената от него цена.

Купувачът да вдигне закупения автомобил в петдневен срок от датата на плащането на цената, като за всеки ден закъснение се дължи магазинаж в размер на един процент от цената.

Председателят на комисията да обяви настоящата заповед на информационното табло на ХТМУ, да я качи на сайта на ХТМУ и да я публикува в един национален ежедневник, не по-късно от 24.01.2019 година.

Заповедта да се връчи на членовете на комисията за сведение и изпълнение.

**РЕКТОР: / п/**

**/проф. д-р инж. МИТКО ГЕОРГИЕВ/**